Μαρμελάδα μανταρίνι
Αυτή τη μαρμελάδα τη φτιάχνουμε με κλημεντίνες και την απολαμβάνουμε καθημερινά στο πρωινό μας! Είναι τόσο νόστιμη, που θα τελειώσει αμέσως, γι' αυτό φτιάξτε μπόλικη για να 'χετε στο ψυγείο!
1.400 γρ. μανταρίνια κλημεντίνες, καλά πλυμένα, ξύσμα από 3 χιώτικα μανταρίνια, 1 κιλό ζάχαρη, 250 ml νερό
Για να φτιάξουμε την μαρμελάδα μανταρίνι, σε μια κατσαρόλα με άφθονο νερό που κοχλάζει βράζουμε τα μανταρίνια για περίπου 30 λεπτά. Τα στραγγίζουμε και τα αφήνουμε να κρυώσουν.Τα κόβουμε στη μέση, αφαιρούμε τα κουκούτσια και τις μεμβράνες και τα χτυπάμε στον πολυκόφτη μέχρι να πολτοποιηθούν.Σε μια κατσαρόλα βράζουμε τη ζάχαρη με το νερό σε μέτρια φωτιά για περίπου 3 λεπτά, μέχρι να λιώσει η ζάχαρη.Προσθέτουμε τον πολτό μανταρινιών και συνεχίζουμε το βράσιμο για άλλα 15-20 λεπτά, ανακατεύοντας με ξύλινη κουτάλα μέχρι να δέσει η μαρμελάδα.Ρίχνουμε το ξύσμα μανταρινιού, ανακατεύουμε για 1-2 λεπτά και αποσύρουμε από τη φωτιά.Διατηρούμε την μαρμελάδα μανταρίνι σε αποστειρωμένα βάζα.
Ζάχαρη,Μανταρίνι,Vegan,Χορτοφαγικά